Diari Oficial de la Generalitat Valenciana


Sumari del DOGV 8261, del 26-03-2018 (2018/3002)

RESOLUCIÓ de 15 de març de 2018, del director general d'Esport, per la qual es concedeixen subvencions a federacions esportives per al desenvolupament del programa Esport a l'Escola.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3002


Data del document
:   15-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de març de 2018, del director general d'Esport, per la qual es concedeixen subvencions a federacions esportives per al desenvolupament del programa Esport a l'Escola. [2018/3002]  
En compliment del que disposa l'Ordre 31/2017, de 17 de juliol, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions a federacions esportives per al desenvolupament del programa Esport a l'Escola (DOGV 8088, 20.07.2017) i d'acord amb l'article 4 d'aquesta, es publicarà resolució de convocatòria anual.  
Per això, en virtut de les facultats conferides en l'Ordre 31/2017, de 17 de juliol, de la Conselleria d'Educació, Investigació, Cultura i Esport, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, el director general d'Esport va convocar subvencions destinades a les federacions esportives per al desenvolupament del programa Esport a l'Escola en l'any 2018, per Resolució de 4 de desembre de 2017 (DOGV 8189, 13.12.2017), i s'han mantingut les mateixes circumstàncies de la convocatòria, en especial l'existència de crèdit.  
En l'article 5 de l'esmentada Ordre 31/2017, de 17 de juliol, de la Conselleria d'Educació Investigació, Cultura i Esport, s'estableix el procediment, tramitació i resolució, així com els criteris de valoració i la designació de la comissió tècnica de valoració.  
Una vegada formalitzats els actes d'instrucció corresponents i en virtut del que disposen els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir a les federacions esportives de la Comunitat Valenciana que es mencionen a continuació, subvencions fins a un total de 320.000 ?.  
  
Federació d'Atletisme de la Comunitat Valenciana 20.000 -  
Federació de Bàdminton de la Comunitat Valenciana 20.000 -  
Federació de Beisbol, Softbol i Futbol Americà   
de la Comunitat Valenciana 20.000 -  
Federació d'Escacs de la Comunitat Valenciana 20.000 -  
Federació d'Esgrima de la Comunitat Valenciana 20.000 -  
Federació d'Esport d'Orientació de la Comunitat Valenciana 20.000 -  
Federació d'Esports Adaptats de la Comunitat Valenciana 20.000 -  
Federació d'Handbol de la Comunitat Valenciana 20.000 -  
Federació d'Hoquei de la Comunitat Valenciana 20.000 -  
Federació de Judo i Disciplines Associades   
de la Comunitat Valenciana 20.000 -  
Federació de Pàdel de la Comunitat Valenciana 20.000 -  
Federació de Rugbi de la Comunitat Valenciana 20.000 -  
Federació de Salvament i Socorrisme   
de la Comunitat Valenciana 20.000 -  
Federació de Tennis de Taula de la Comunitat Valenciana 20.000 -  
Federació de Triatló de la Comunitat Valenciana 20.000 -  
Federació de Voleibol de la Comunitat Valenciana 20.000 -  
  
Segon  
Les federacions beneficiàries hauran de complir les obligacions a què es refereix l'article 8 de l'Ordre 31/2017, de 17 de juliol, de la Conselleria d'Educació, Investigació, Cultura i Esport, i justificar les ajudes en la forma establida en l'article 13 de l'esmentada ordre.  
  
  
Tercer  
Autoritzar i disposar els fons a favor de totes i cada una de les federacions que es relacionen en el punt primer i per les quantitats que s'hi indiquen, amb càrrec al crèdit existent en el capítol IV, línia pressupostària 70.44.63.078.79.4, línia de subvenció S7890000 de la Llei de pressupost de la Generalitat per a l'exercici 2018, per un import màxim de 320.000 ?.  
  
Quart  
Les federacions hauran d'aportar, per mitjans propis o aliens, la part de finançament del pressupost final executat no cobert per mitjà de l'ajuda que per aquest acte es concedeix.  
  
Cinqué  
Per a un millor desenvolupament del programa, per a poder-lo executar amb major eficàcia i arribar a un major nombre de centres educatius, s'amplia el termini de la justificació fins al 15 de novembre de 2018 d'acord amb l'article 70.1 del Reglament de la Llei 38/2003.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les federacions esportives de la Comunitat Valenciana podran interposar un recurs potestatiu de reposició o platejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 15 de març de 2018.- El director general d'Esport: Josep Miquel Moya Torres.